cyanic-selkie/wikianc huggingface dataset:
Ալֆրեդ Վեգեներ
Երկրորդ արշավախումբ (1912-1913)
Երբ Յոհան Կոխը՝ առաջին ճանապարհորդության ժամանակ Վեգեների ուղեկիցը, առաջարկել է նրան մասնակցել երկրորդ ուղևորությանը, գիտնականը համաձայնել է և հետաձգել է հարսանիքը մինչև 1913 թվականը։ 1912 թվականի հուլիսին Վեգեները, Կոխը և նրանց երկու օգնականը իսլանդական 16 պոնիների հետ վայրէջք են կատարել Գրենլանդիայում, որտեղ սեպտեմբերին հասել են ճամբարի համար հարմար տարածքներ և պատրաստվել են այնտեղ ձմեռելուն։ Հետազոտական ուղևորության ընթացքում Վեգեները անհաջող ընկել է սառույցի վրա, ինչի հետևանքով երկար ժամանակ գամվել է անկողնուն և շատ է տառապել իր անօգնականությունից։ Վեգեների ապաքինվելուց հետո չորս հետազոտողներն աշխարհում առաջինն էին, որ անցկացրել են ձմեռը Գրենլանդիայի հավերժական սառույցների վրա՝ -45 աստիճանից ցածր ջերմաստիճաններում։ Դրանից հետո խումբն առաջին անգամ հատել է Գրենլանդիան նրա ամենալայն տեղամասով։ Ճանապարհորդությունը ծայրաստիճան ծանր էր. սովի պատճառով ճանապարհորդները ստիպված սպանել են վերջին ձիերին և շանը, իսկ իրենց վերջույթները սևացել են ցրտից։
Երրորդ արշավախումբ (1929-1930)
1929 թվականին Վեգեները սկսել է պատրաստվել երրորդ և ամենամեծ արշավին։ 1930 թվականին Վեգեները ժամանել է Գրենլանդիա, բայց անմիջապես ափ իջնելուց հետո սկսվել են խնդիրները։ Այսբերգները փակել են դեպի ցամաք տանող ճանապարհը, որի պատճառով կորցրել են շատ կարևոր վեց շաբաթ։
Հատուկ արշավի համար մշակվել էին նոր շարժաթևային շարժիչներով սահնակներ, բայց շուտով ափ իջնելուց հետո պարզվել է, որ դրանք չափազանց փոքր հզորություն ունեն այդքան երկար հեռավորություն հաղթահարելու համար։ Հապճեպ ձևավորված շնասահնակները տարել են արշավախումբը 400 կմ ցամաքի խորքը՝ դեպի Այսմիթե կայան, բայց մոտալուտ ձմեռով պայմանավորված վատ եղանակը դանդաղեցրել է առաջընթացը։ Բացի այդ՝ ճանապարհին սառույցը լի էր ճաքերով և խորքային հորերով, որի պատճառով ստիպված էին ճանապարհին թողնել արժեքավոր բեռի մեծ մասը։ Հոկտեմբերի 30-ին արշավախումբը հասել է կայան, որտեղ նոյեմբերի մեկին նշել են Վեգեների հիսունամյակը։ Հենց նույն օրը Վեգեները օգնականի հետ մեկնել է 400 կմ հեռավորության վրա գտնվող Արևմտյան կայան՝ ունենալով իր հետ 17 շուն, երկու սայլ, 135 կգ սնունդ և տնտեսական ապրանքներ, մեկ բանկա կերոսին։ Բայց ո՛չ ինքը, ո՛չ էլ նրա ուղեկիցը չեն հասել կայան։ Քանի որ առաջին կայանում հավատացած էին, որ ճանապարհորդները հաջողությամբ հասել էին երկրորդ կայան, իսկ երկրորդում հավատացած էին, որ մնացել են առաջին կայանում, ոչ ոք չէր մտածում դժբախտության մասին։ Միայն 1931 թվականի մարտին, երբ Արևմտյան կայանի թիմը եկել է Այսմիթե կայան, հասկացել են, որ դժբախտություն է տեղի ունեցել։ Ճանապարհի 285-րդ կիլոմետրի վրա որոնման թիմը գտել է Վեգեների սայլը, իսկ նրանից 66 կմ հեռավորության վրա գտել են Վեգեների մնացորդները։ Նրա ուղեկցի մարմինը չի հաջողվել գտնել։
Մայրցամաքների դրեյֆի տեսություն
Երբ Վեգեները վերադարձել է Գրենլանդիա կատարած իր երկրորդ արշավից, նա մի փայլուն գաղափար է հղացել։ 1912 թվականի հունվարին նա հանրությանն է ներկայացրել իր տեսությունը. մայրցամաքները հանդիսանում են անկախ սալեր, որոնք ավելի թեթև են՝ համեմատած երկրի ընդերքի ավելի խորքային շերտերի հետ։ Դրա պատճառով դրանք կարող են լողացող սառույցների պես շարժվել երկրակեղևի վրայով։ Պատմության ընթացքում մայրցամաքները փոխել են իրենց դիրքը և դեռ շարժվում են։ Այսպես, Աֆրիկա մայրցամաքը «սողում» է Եվրասիական սալի տակ՝ առաջացնելով Ալպերը։ Մինչ Վեգեներն արդեն շատ հայտնի գիտնականներ այդպիսի մտքեր արտահայտել էին, օրինակ Ալեքսանդր Հումբոլդտը կամ Եվգրաֆ Բիխանովը, բայց չէին կարողացել մշակել տեսությունը։ Վեգեները իր տեսության օգտին գտել էր բազմաթիվ ապացույցներ։ Օրինակ, Աֆրիկայի արևմտյան ափերը հիանալի համընկնում են Հարավային Ամերիկայի արևելյան ափերի հետ, իսկ Եվրոպայի ֆլորան և ֆաունան ինչպես կենդանի այնպես էլ մահացած ծայրաստիճան նման են, չնայած նրանց միջև տարածությունը 5.000 կիլոմետրից ավելի է։ Չնայած բազմաթիվ ապացույցներին՝ տեսությունն ունեցել է շատ հակառակորդներ։ Դա բացատրվում է նրանով, որ Վեգեներն այդպես էլ չէր կարողացել բացատրել մայրցամաքները շարժման մղող մեխանիզմները։ 1930-1940-ական թվականներին այդպիսի բացատրություն տվել է շոտլանդացի երկրաբան Արթուր Հոլմսը (1890-1965)։ Նա ենթադրել է, որ մայրցամաքները շարժման մեջ դնող ուժեր կարող էին դառնալ նյութերի հոսքերը, որոնք կատարվում են միջնապատյանում և նրանց շարժման մեջ է դնում մակերևույթի և Երկրի միջուկի միջև ջերմաստիճանների տարբերությունը։ Այդ ջերմաստիճաններում տաք հոսքերը բարձրանում են վեր, իսկ ցուրտ հոսանքներըերը իջնում են ներքև. տեղի է ունենում կոնվեկցիա։
Պահանջվել է ևս կես դար, որպեսզի 1960-ական թվականների վերջին պատկերացումները երկրակեղևի խոշոր շարժումների վերաբերյալ վարկածից վերածվեին մանրամասն տեսության՝ սալերի տեղաշարժի մասին ուսմունքի։ Հիմա արբանյակներից իրականացված նկարահանումների և համակարգչային վերլուծությունների միջոցով կարելի է հաշվարկել՝ ինչպիսի տեսք է ունեցել Երկիրը հարյուր միլիոն տարի առաջ, և ինչ տեսք կունենա այն ապագայում։ Յուրայի ժամանակաշրջանի սկզբում բոլոր մայրցամաքները միասին կազմել էին մեկ միասնական Պանգեա մայրցամաքը և միայն հետո բաժանվել են և զբաղեցրել իրենց ներկայիս տեղերը։
Մթնոլորտի թերմոդինամիկա և գեոկորոնի վարկած
Վեգեները հանդիսացել է իր ժամանակի ամենահեղինակավոր օդերևութաբաններից մեկը Եվրոպայում և ամբողջ աշխարհում, հատկապես մթնոլորտային ֆիզիկայի հետազոտողների շրջանում, և մթնոլորտի վերին շերտերի ուսումնասիրության առաջավորը։ Վեգեները մեծ ավանդ է ունեցել տորնադոների և մթնոլորտում օպտիկական որոշ երևույթների ուսումնասիրման գործում, ինչպիսիք են հալոն, միրաժները և այլն։ Վեգեների կողմից հրապարակվել են ուսումնական մի շարք ուղեցույցներ, գիտական մենագրությունների շարք և հարյուրից ավելի այլ աշխատանքներ՝ նվիրված օդերևութաբանության տարբեր հարցերի։ Նրա առավել հայտնի աշխատանքներից է դարձել «Մթնոլորտի թերմոդինամիկան», որը լույս է տեսել 1911 թվականին և հետագայում վերամշակվել է հեղինակի կողմից (ռուսերենով հրատարակվել է 1935 թվականին)։
Հեղինակն առաջին փորձերն է կատարել տալու ֆիզիկական հիմնավորում այն երևույթներին, որոնցից կախված է եղանակը։ Գրքում հատուկ տեղ են զբաղեցնում Երկրի մթնոլորտի շերտավոր կառուցվածքի վերաբերյալ գաղափարները։ Այդ ժամանակ համեմատաբար ուսումնասիրված են եղել մթնոլորտի միայն ներքին շերտերը՝ ներքնոլորտն ու վերնոլորտը։ «Մթնոլորտի ուղղահայաց կտրվածքի շատ թե քիչ ամբողջական պատկեր հաջողվել է ստանալ միայն վերջերս, ավելին՝ այս նկարի որոշ մասեր հիմա ևս պետք է դիտարկել որպես հիպոթեզային»,- գրել է Վեգեները ։ Ուսումնասիրելով բևեռափայլերի սպեկտորալ վերլուծությունը՝ նա համարձակ ենթադություններ է արել մթնոլորտի վերին շերտերի քիմիական բաղադրության վերաբերյալ։
Գրենլանդիայի վերջին արշավախմբից առաջ Վեգեների առջև դրված հիմնական խնդիրը, որն արդեն իրականացվել է նրա մահից հետո, եղել էր միաժամանակյա կանոնավոր օդերևութաբանական դիտարկումների միջոցով Գրենլանդական սառցե վահանի արևմուտքում, կենտրոնում և արևելքում մթնոլորտի տարբեր շերտերի օդերևութաբանական պատկերի լրիվ պարզաբանումը, որոնք ամբողջ տարվա ընթացքում անցնում են այս հսկայական կղզու վրայով, և մասնավորապես նրա ներքին մասում գերակշռող հզոր անտիցիկլոնի ուսումնասիրությունը, որն էական ազդեցություն է ունեցել Եվրոպայի, Հյուսիսային Ատլանտիկայի և Հյուսիսային Ամերիկայի եղանակային պայմանների վրա, ինչպես նաև այն կարող էր հանդիսանալ որպես մոդել պալեոարկտիկական պայմանների վերծանման համար, որոնք գոյություն են ունեցել մայրցամաքային սառցադաշտերի վրա վաղ երկրաբանական անցյալի սառցե դարաշրջաններում։
Արտաքին հղումներ
Կատեգորիա:Գերմանացի երկրաբաններ Կատեգորիա:Երկրաֆիզիկոսներ Կատեգորիա:Աշխարհագրագետներ Կատեգորիա:Հումբոլդտի համալսարանի շրջանավարտներ Կատեգորիա:Գերմանացի գիտնականներ Կատեգորիա:Գերմանացի աշխարհագրագետներ Կատեգորիա:Գերմանացի ճանապարհորդներ Կատեգորիա:Գերմանացի ֆիզիկոսներ
Գարալա
Գարալա, գետակ Հայկական լեռնաշխարհում Վանա լճի ավազանում։ Լիճն է թափվում արևելքից ։
Ծանոթագրություններ
Կատեգորիա:Թուրքիայի գետեր Կատեգորիա:Վանա լճի ավազանի գետեր Կատեգորիա:Վանի նահանգ
Վրաց-ադրբեջանական հարաբերություններ
Ադրբեջանի և Վրաստանի միջև հարաբերությունները եղել են բավականին ջերմ կապված մշակույթային կապերի և Ռուսական կայսրության ու ԽՍՀՄ կազմում իրար սահմանակից լինելու հետ։ Ադրբեջանը դեսպանություն ունի Թբիլիսիում, իսկ Վրաստանն էլ իր հերթին Բաքվում։ Երկու երկրներն էլ հանդիսանում են Եվրոպական խորհրդի, ԵԱՀԿ-ի, ՎՈւԱՄ-ի և Սևծովյան տնտեսական համագործակցության լիիրավ անդամներ։ Երկու երկրների միջև պետական սահմանի երկարությունը կազմում է 428 կմ ։
Ծագումնաբանություն
Վրաստանում ապրում է 294,761 ադրբեջանցիներ, նրանք Վրաստանում հանդիսանում են ամենամեծ փոքրամասնությունը և կազմում են երկրի բնակչության 6,7 տոկոսը։ Ադրբեջանցիների մեծամասնությունը վաղ ժամանակներից ապրում են Քվեմո Քարթլիում, Կախեթում, Շիդա Քարթլիում ևՄցխեթ-Մթիանեթում, ինչպես նաև մեծ ադրբեջանական համայնք կա Թբիլիսիում ։ Ադրբեջանում վրացական փոքրամասնությունները պակաս նշանակալի են, սակայն շատ էթնիկ ադրբեջանցիներ Վրաստանի քաղաքացիներ են։
Պատմություն
Վրաստանը և Ադրբեջանը ջերմ հարաբերություններ հաստատեցին առավելապես երբ երկու երկրները 1918 թվականին անկախացան։ 1919 թվականի հունիսի 16-ին Ադրբեջանի Դեմոկրատական Հանրապետությունը և Վրաստանի դեմոկրատական հանրապետությունը կնքեցին առաջին պաշտպանական պայմանագիրը ընդդեմ Սպիտակ շարժման և գեներալ Անտոն Դենիկինի բանակին ։ Չնայած տարածքային վեճերին (Զաքաթալայի շրջան) երկու երկրները Ռուսաստանի քաղաքացիական պատերազմի ժամանակ երկու երկրներն էլ խաղաղ կարգավորման կողմնակից էին։ 1922 թվականին երկու երկրները դարձան ԽՍՀՄ անդամ և շարունակեցին համագործակցությունները տարբեր ոլորտներում։
1991 թվականին Ադրբեջանը և Վրաստանը վերականգնեցին իրենց անկախությունը, իսկ արդեն 1992 թվականի նոյեմբերի 18-ին երկու երկրների միջև հաստատվեց դիվանագիտական հարաբերություններ։ Տարածաշրջանային շահերը հավասարակշռելու փորձ կատարելու համար 1997 թվականի հոկտեմբերի 10-ին այս երկրները դարձան ՎՈւԱՄ-ի չորս հիմնադիր երկրներից։ Երկրները լայն համագործակցում են էներգետիկայի, տրանսպորտի և տնտեսական ոլորտներում դրանց վառ օրինակներ են՝ Բաքու-Թբիլիսի-Ջեյհան նավթամուղը, ՏՐԱՍԵԿԱ-ն և այլ տնտեսական նախագծներ։ Երկրները համագործակցում են ՆԱՏՕ-ի հետ, ինչպես նաև ռազմական ոլորտում համագործակցում են միմյանց հետ Բաքու-Թբիլիսի-Ջեյհան նավթամուղի պաշտպանության համար, որը նավթ է մատակարարում Թուրքիային։
2008 թվականի հունվարին երբ Վրաստանը անհայտ պատճառներով մնաց առանց գազի և էլեկտրականության երկրին օգնություն ցույց տվեց Ադրբեջանը։ Վրաստանի նախագահ Միխայիլ Սաակաշվիլին «The Business Year» — «The Business Year — Azerbaijan 2011» ամսագրի հատուկ համարում, որը նվիրված էր Ադրբեջանի անկախության քսանամյակին ասել է՝ 2008 թվականին երբ Վրաստանը անհայտ պատճառներով մնաց առանց գազի և էեկետրականության, Ադրբեջանը օգնեց վրաց ժողովրդին այդ սառը ձմռանը, չանայած այն փաստին, որ անհրաժեշտ եղավ նույնիսկ կրճատել գազի մատակարարումը սեփական բնակչությանը։
Վրաստանը երբեք չի մոռանա ադրբեջանցի ժողովրդի օգնությունը։ Մենք չենք մոռանա, որովհետև այն եղավ Վրաստանի համար ամենադժվար ժամանակաշրջանում։ Սա ոչ միայն ռազմավարական համագործակցություն է, այլ նաև մեր եղբայրության խորհրդանիշը։ Իրականում մենք ստեղծեցինք դաշնակցային կապեր։ Մեր երկրների միջև ոչ մի խնդիր չկա:
Վրաստանը և Ադրբեջանը ունեն 446 կիլոմետր երկարությամբ սահման միմյանց հետ։ 1996 թվականին ստեղծվել է պետական սահմանի սահմանազատման և սահմանազերծման երկկողմ միջկառավարական հանձնաժողովը։ Հանձնաժողովի գործունեության 15 տարիների ընթացքում իրականացվել է սահմանի հստակեցման ուղղությամբ կատարված աշխատանքների գրեթե 70 տոկոսը, սակայն 2007 թվականից ի վեր սահմանազատման գործընթացում առաջացել են խոչընդոտներ։
Պաշտոնական Թբիլիսին վիճելի տարածքներ է համարում Դավիթ Գարեջայի վանական համալիրը Էրիսիմեդի գյուղը, իսկ Ադրբեջանը համարում է, որ վանական համալիրը կովկասյան ալբանացիների մշակույթային հուշարձաններից է։
Տնտեսական համագործակցություն
Ադրբեջանը և Վրաստանը ակտիվ համագործակցում են տնտեսական ոլորտում։ Ադրբեջանական նավթի և գազի արտհանման հիմնական ուղությունները անցնում են Վրաստանով, ինչպես օրինակ՝ Բաքու-Թբիլիսի-Ջեյհան նավթամուղը, Բաքու-Սուպսա և Հարավկովկասյան գազատարները։
Այսօր կողմերը բանակցում են համատեղ կառուցվող Բաքու-Թբիլիսի-Կարս երկաթուղու հարցերը, որի շրջանակներում Ադրբեջանը Վրաստանին տրամադրել է 775 միլիոն դոլլար վարկ։
SOCAR ընկերությունը մեծ ակտիվություն է ցուցաբերում Վրաստանի էներգետիկ շուկայում։
Ադրբեջանը Վրաստանի երկրորդ ամենամեծ առևտրային գորընկերն է։ Վրաստանը Ադրբեջան է արտհանում՝ ցեմենտ, լոկոմոտիվ և այլ տրանսպորտային միջոցներ, քիմիական պարարտանյութեր, հանքային ջուր, ապակի։ Ադրբեջանն իր հերթին Վրաստան է արտհանում նավթ, բնական գազ, պլաստիկե իրեր, կահույք և շինանյութ ։
Տես նաև
Կատեգորիա:Ադրբեջանի երկկողմ հարաբերություններ Կատեգորիա:Վրաստանի երկկողմ հարաբերություններ
Երկար ուղի
«Երկար ուղի», խորհրդային ռեժիսոր Լեոնիդ Գայդայի առաջին գեղարվեստական ֆիլմը (գունավոր)։ Նկարահանվել է Վլադիմիր Կորոլենկոյի սիբիրյան պատմվածքների մոտիվներով։ Չնայած նրան, որ ֆիլմի սյուժեն ամենևին կատակերգական չէր, Միխայիլ Ռոմմը տեսնելով երիտասարդ ռեժիսորի տաղանդը խորհուրդ տվեց նրան աշխատել այդ ուղղությամբ։
Սյուժե
Կայարանային տեսուչ Կրուգլինկովը շատ տարիներ առաջ աքսորվել է խուլ սիբիրյան բնակավայր, այն բանի համար, որ կրակել է իր ղեկավար գեներալին, քանի որ նա պահանջել էր իր հետ գնալ խնամախասություն Կրուգլինկովայի սիրած աղջկա՝ Ռայայի մոտ։ Կայարան են բերում քաղաքական աքսորականների։ Պարզվում է Ռայան նրանց մեջ է։ Մի քանի րոպե կողք կողքի են լինում հարս ու փեսան, իսկ հետո Ռայային նորից բռնում է աքսորի ճանապարհը։
Արտաքին հղումներ
Կատեգորիա:1956 ֆիլմեր Կատեգորիա:Լեոնիդ Գայդայի ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր
Տոռնարեչչո
Տոռնարեչչո ( Tornareccio), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 1948 մարդ։ Խտությունը՝ 72 մարդ/կմ²։ Տարածքը՝ 27 կմ²։ Փոստային ինդեքս 66046։ Հեռախոսային կոդ՝ (+39) 0872։
Ծանոթագրություններ
Կատեգորիա:Իտալիայի բնակավայրեր
Օլիմպիական խարտիա
Օլիմպիական խարտիա,  փաստաթուղթ, որում հիմնարար շարադրված է Օլիմպիզմի սկզբունքները, կանոնները, որը ընդունվել է ՄՕԿ-ի կողմից :
Նպատակ
Օլիմպիական խարտիան իրականացնում է երեք խնդիրներ.
Պրեամբուլա
Ժամանակակից Օլիմպիզմի հայեցակարգը պատկանում է Պիեռ դը Կուբերտենին, որի նախաձեռնությամբ 1894 թվանաին հունիսին Փարիզում կայացավ Միջազգային ատլետիկական  կոնգրեսը: 1894 թվականի հունիսի 23-ին ստեղծվեց Միջազգայի օլիմպիական կոմիտեն (ՄՕԿ): Առաջին արդի Օլիմպիական խաղերի (Օլիմպիական Խաղեր) տոնակատարությունը կայացել է Աթենքում՝ Հունաստան, 1896 թվականին:  1914 թվականին Օլիմպիական կոնգրեսը Փարիզում հավանության է արժանացրել օլիմպիական դրոշը, նվիրված Պիեռ դը Կուբերտենին: Նրանում պատկերված է հինգ միահյուսված օղակներ, որը խորհրդանշում է հինգ մայրցամաքների միությունը և ամբողջ աշխարհի մարզիկներ հանդիպումը  Օլիմպիական խաղերին: Առաջին ձմեռային Օլիմպիական խաղերը կայացել է Շամոնում (Փարիզ) 1924 թվականին:
Կառուցվածք
Խարտիայի պաշտոնական լեզուններն են ֆրանսերենը և անգլերենը: Օլիմպիական խարտիան (խմբագրված է 02 օգոստոսի 2015 թվականին) կազմված է 6 գլխից և 61 հոդվածներից:
Օլիմպիական խարտիայի գլուխներ.
Ծանոթագրություններ
Կատեգորիա:Օլիմպիական խաղեր Կատեգորիա:Խարտիա
Բարադոտիկ
Բարադոտիկ, լեռ Թուրքիայում, պատկանում է Հայկական Տավրոս լեռնահամակարգին և գտնվում է Վանի նահանգի Շատախի գավառում, Փեսանադաշտի մոտ ։
Ծանոթագրություններ
Կատեգորիա:Թուրքիայի լեռներ Կատեգորիա:Վանի նահանգ
Չելավո Մեցանա
Չելավո Մեցանա (Celavo-Mezzana), լուծարված կանտոն Ֆրանսիայում, որը մտել է Կորսիկա մարզի Հարավային Կորսիկայի գավառում։ Հանդիսացել է Այաչչո շրջանը։
Չելավո Մեցանայում հաշվվել է 10 կոմունաներ, որոնցից գլխավորը եղել է Բոկոնյանոն։ 2015 թվականին կոմունաները մտան Գրանովա Պրունելի կանտոնի կազմի մեջ։
Բնակչություն
Համայնքի բնակչությունը 2008 թվականին կազմում էր 8 103 մարդ։
Արտաքին հղումներ
Կատեգորիա:Ֆրանսիայի համայնքներ
Տարավո Օրնանո
Տարավո Օրնանո (Taravo-Ornano), Հարավային Կորսիկա դեպարտամենտի 11 կանտոններից մեկը Ֆրանսիայում, Կորսիկա մարզի Հարավային Կորսիկայի գավառում։ Կանտոնի 6 կոմունաներ գտնվում են Սարտեն շրջանում, իսկ 28-ը՝ Այաչչոյում ։ Կանտոնը ստեղծվել է 2015 թվականին։
Համայնքի INSEE կոդ՝ 2A11։
Պատմություն
2013 թվականի մայիսի 17-ի օրենքով 2014 թվականի փետրվարի 14-ից Հարավային Կորսիկա դեպարտամենտում կանտոնների թիվը 22-ից պակասեց մինչև 11։ Դեպարտամենտի նոր տարածքային բաժանումը ուժի մեջ մտավ 2015 թվականին։ Այսպիսով Տարավո Օրնանո կանտոնը ձևավորվեց 2015 թվականի մարտի 22-ին։ Այն ձևավորվեց նախկին կանտոններ Սանտա Մարիա Սիշե (17 կոմունա), Զիկավո (9 կոմունա), Պետրետո Բիկիզանո (6 կոմունա) և մասամբ Բաստելիկա (2 կոմունա) միավորումից ։
Կանտոնի կոմունաներ
Կանտոնի կազմի մեջ են մտնում 34 կոմունաներ, որոնցից գլխավոր կոմունան Գրոսետո Պրունյան է։
Տես նաև
Կատեգորիա:Ֆրանսիայի համայնքներ
Սիլվի Բեկար
Սիլվի Բեկար (Sylvie Becaert), ֆրանսիացի բիաթլոնիստ, Թուրինի օլիմպիական խաղերի մրցանակակիր, աշխարհի կրկնակի չեմպիոն։
Կենսագրություն
Մանկությունից զբաղվել է դահուկավազքով, 1999 թվականից` բիաթլոնով ։ 1999 թվականին Բեկարն առաջին անգամ մասնակցել է Եվրոպայի գավաթին՝ երկու փուլերում նվաճելով մրցանակային բոլոր տեղերը և  հնարավորություն է ստացել մասնակցելու աշխարհի գավաթին։ 2001 թվականին նա առաջին անգամ հայտնվել է աշխարհի գավաթի սպրինտյան մրցավազքի լավագույն տասնյակում, իսկ հաջորդ տարում Անտոլց–Անտերսելվեյի փուլում նվաճել է դահուկային էստաֆետան։ Սիլվի Բեկարի կարիերայի ամենահաջողվածը տարիները  կարելի է համարել 2002/2003 թվականները, երբ նա դարձել է աշխարհի չեմպիոն և աշխարհի գավաթի ընդհանուր ստուգարքում գրավել երրորդ տեղը։ Հետագայում Սիլվին սկսել է վատ հանդես գալ՝ կապված վնասվածքի և կրակելու որակի վատացման հետ։ Բայց և այնպես 2006 թվականի Թուրինի օլիմպիադայում նա կարողացել է հանդես գալ Ֆրանսիայի էստաֆետային թիմի մեջ և մեծ ջանքերի շնորհիվ  նվաճել բրոնզե մեդալ։ 2009 թվականին Փհենչհանում տեղի ունեցած  աշխարհի առաջնության խառը էստաֆետային թիմի կազմում նվաճել է առաջին տեղը։ 2009-2010 թվականներիի մրցաշրջանից հետո ավարտել է կարիերան։
2011 թվականին Սիլվի Բեկարի պատվին անվանակոչվել է Վերին Սավոյի դեպարտամենտի Լը Գռան Բորնան տարածաշրջանի բիաթլոնի ստադիոնը ։ 2011 թվականի մարտին նոր ստադիոնում անց է կացվել առաջին մեծ մրցույթը՝ IBU գավաթի եզրափակիչը։  Դեկտեմբերին նախատեսվում էր անցկացնել աշխարհի գավաթի երրորդ փուլը, որը տեղափոխվել է  ավստրալիական Խոխֆիլցեն՝ ձյան բացակայության պատճառով։
Արտաքին հղումներ
Կատեգորիա:Բիաթլոնի աշխարհի չեմպիոններ
Վիեննայի Թանգարանային թաղամաս
Պատմություն
Վիեննայի թանգարանային համալիրի գլխավոր շինությունը Սրբազան Հռոմեական կայսրության ժամանակաշրջանում կառուցվել է որպես կայսրերին սպասարկող պալատական ձիանոցի գլխավոր շինություն։ 1713 թվականին կայսր Կառլ VI-ը Յոհան Բերնհարդ Ֆիշեր ֆոն Էրլախին հանձնարարեց վիեննական Գլասիսի արտաքին դարպասների մոտ կայսերական ձիանոց կառուցել։ 1725 թվականին շենքի շինարարությունն ավարտել է ճարտարապետի որդին՝ Ջոզեֆ Էմանուել Ֆիշեր ֆոն Էրլախը։ Առաջին համաշխարհային պատերազմից և Ավստրո-Հունգարական կայսրության փլուզումից հետո ձիանոցի շենքը դադարել է գործարկվել և գույքի մեծ մասը վաճառվել է ։
1921 թվականին նախկին ձիանոցի համալիրի տարածքում առաջին անգամ ցուցահանդես է կազմակերպվել և հետագա տարիների ընթացքում շենքը վերակառուցվել և վերանվանվել է որպես Ցուցահանդեսային տաղավար։ Համալիրի վերակառուցման և համալրման աշխատանքները տևել են ընդհուպ մինչև 1960-ական թվականները ։
1985 թվականին այստեղ առաջին անգամ կազմակերպվել է Վիեննայի փառատոնը։ 1980-ական թվականներին ի հայտ է եկել Թանգարանային թաղամասի առաջին նախագիծը, որի կորիզը Փարիզի Պոմպիդու կենտրոնի նմանությամբ պետք է դառնար ժամանակակից արվեստի թանգարանը ։
Նախագծի կյանքի կոչման համար ճարտարապետական մրցույթն անց է կացվել մի քանի փուլով։ Մրցույթի արդյունքում 1990 թվականի ապրիլին միաձայն հաղթանակ է տարել ճարտարապետներ Լաուրիդս և Մանֆրեդ Օրտներների նախագիծը։ Սակայն հաղթող նախագիծը հասարակության մեջ բուռն բանավեճերի առիթ տվեց՝ նոր շենքերի բարձրության և այսպես կոչված «ընթերցասրահ-աշտարակ»-ի առիթով։ Համաձայն նախագծի՝ հենց «ընթերցասրահ-աշտարակ»-ի շենքի բարձրությունը պետք է դառնար թանգարանային համալիրի խորհրդանիշը։ 1993 թվականին նախագծի դեմ բողոքի ցույցին են միանում ավելի քան 140 ճանաչված արվեստագետներ և ճարտարապետներ ամբողջ աշխարհից։ Նրանց թվում էր նաև Լուվրի բուրգի հեղինակ Բեյ Յույմինը և ավստրիացի հայտնի պատմաբան ու տեսաբան Էռնստ Գոմբրիխը ։
Թանգարաններ ու ծրագրեր
Թանգարանային թաղամասի տարածքում տեղակայված են մի քանի թանգարաններ, մշակութի և արվեստի հաստատություններ։ Այստեղ խոշոր թանգարանները երեքն են՝ Լյուդվիգ հիմնադրամի ժամանակակից արվեստի թանգարանը (MUMOK), Լեոպոլդ թանգարանը և վիեննական Կունստհալլեն։ Երեխաների համար գործում է ZOOM Kindermuseum թանգարանը։ Վիեննայի Թանգարանի թաղամասում պարբերաբար կազմակերպվում են տարբեր տեսակի մշակութային միջոցառումներ, ինչպիսիք են «O-Töne» գրական փառատոնը և Վիեննական ջազի փառատոնի շրջանակներում կազմակերպվող համերգները  ։
Լեոպոլդի թանգարանի շենքը, որը մշակվել է «Ortner & Ortner» ճարտարապետական բյուրոյի կողմից, իրենից ուղղանկյուն զուգահեռանիստ է ներկայացնում, որը պատված է խեցակրով։ Թանգարանի ցուցասրահում ներկայացված է ավստրիացի հռչակավոր նկարիչ, ավստրիական էքսպրեսիոնիզմի վառ ներկայացուցիչ Էգոն Շիլեի նկարների ամենամեծ հավաքածուն ։
Վիեննայի Թանգարանային թաղամասում «Ortner & Ortner» ճարտարապետական բյուրոյի մյուս նախագիծն էլ Ժամանակակից արվեստի թանգարանն է։ Թանգարանի շենքը կառուցված է խորանարդի տեսքով և պատված է հրաբխային լեռնային ապարով։ Նախագծի բնօրինակ տարբերակով շենքը նախատեսված էր ավելի բարձր կառուցել, սակայն երկար քննարկումներից հետո, երբ կառույցը որոշվեց ավելի ցածր կառուցվել, այն մի քանի ստորգետնյա հարկ ձեռք բերեց։ Ժամանակակից արվեստի թանգարանի ցուցադրությունների հիմքում ավստրիական Լյուդվիգ հիմնադրամին պատկանող հայտնի հավաքորդներ Իռենի և Պետեր Լյուդվիգի հավաքածուներն են, որոնք նախկինում ցուցադրվում էին Վիեննայի 9-րդ շրջանում՝ Ալզերգրունդում գտնվող Լիխտենշտայնների պալատում ։
Նախկին ձմեռային հեծելարանի տարածքում այժմ վիեննական Kunsthalle-ն է գտնվում, որի երկու սրահներում ժամանակակից արվեստի ցուցադրություններ են ներկայացվում ։
Բացի թանգարանային գործունեությունից, Թանգարանային թաղամասը հայտնի է նաև Վիեննայի փառատոնի շրջանակներում կազմակերպվող միջոցառումներով։ Այդ միջոցառումները կազմակերպվում են «Պարային թաղամասում» և Ճարտարապետական կենտրոնում։ «21-րդ դար» թաղամասում էլ գործունեություն են ծավալում արվեստի բնագավառի մի քանի ստեղծագործական խմբեր և կազմակերպություններ ։
Վիեննայի Թանգարանի թաղամասի կենտրոնական բակը ներկայում Ավստրիայի մայրաքաղաքի բնակիչների և հյուրերի համար բացօթյա հանգստի վայր է ծառայում։
Ծանոթագրություններ
Կատեգորիա:Ավստրիայի թանգարաններ Կատեգորիա:Վիեննայի թանգարաններ Կատեգորիա:Թանգարաններ այբբենական կարգով
Զաբահեա
Զաբահեա (Забахеа, zabahea), հնագույն երկրամաս Ուրարտուի հարևան Իգանի երկրում, հավանաբար Ճորոխի ավազանում ։
Ծանոթագրություններ
Կատեգորիա:Երկրամասեր
Գյուջիր
Գյուջիր, լեռ Հայկական լեռնաշխարհում, Հայկական Պար լեռնաշղթայում, Հասանկալա քաղաքից մոտ 35 կմ հյուսիս-արևելք, Արաքսի աջակողմյա վտակից մեկի աջ կողմում։ Բարձր 2749 մ ։
Ծանոթագրություններ
Կատեգորիա:Հայկական լեռնաշխարհի լեռներ
Սյամին
Սյամեն (Սյամին, Ամոյ, չինարեն` 廈門市|厦门市, Xiàmén shì), ենթաքաղաքային նշանակության քաղաք Ֆուցզյան նահանգում (ՉԺՀ), հանդիսանում է նահանգի ամենամեծ նավահանգիստը Թայվանական նեղուցի մոտ։ Տեղակայված է մայրցամաքի մոտ գտնվող մի քանի կղզիների վրա Ցյունաչժաոի (հյուսիս) և Չխանչժոուի (դեպի հարավ) միջև։
Քաղաքից տասնյակ կիլոմետրեր այն կողմ ծովում գտնվում է Ցզիմեն կղզիների խումբը, որը կառավարվում է Թայվանի կողմից։
Պատմություն
Տունան (同安) անվան տակ առաջին հիշատակումները պատկանում են մեր թվարկության 282 թվականին։ Ամոյ(茶) անվան տակ առաջին անգամ հիշատակվել է Սուն դինաստիայի ժամանակագրության (1126-1279) մեջ և  Մարկո Պոլո յի գրանցամատյաններում։ Յուան դինաստիայի ժամանակաշրջանում Սյամինի գեղատեսիլ նավահանգիստները ապաստարան էին հանդիսանում տեղի ծովահենների համար։
Մին դինաստիայի կառավարման ժամանակաշրջանում 1387 թվականին գեներալ Չժոուն այս տարածքում կառուցել է մի շարք ամրություններ ճապոնացի ծովահեններից պաշտպանվելու համար։ Ի սկզբանե «Սյամինը» չինարեն գրվել է «下門», իսկ արտասնավել «ε-mûi»։ Որը հարավ-չինական բարբառով նշանակում է «ստորին նավահանգիստ»  և  ամենայն հավանականությամբ կապված է  քաղաքի Ցզյուլուն գետի ակունքում գտնվելու փաստի հետ ։ Ավելի ուշ (ըստ երևույթին գեներալ Չժոուի ժամանականերից) այդ տեղանունը սկսեց գրվել «廈門» ։ Որը մանդարինական բարբառով արտասնվում է «Xiàmén», իսկ նշանակում է «Նավահանգիստ ամրոցի վրա»։
Ընդհուպ մինչ 15-րդ դարը այստեղից գործել է ակտիվ առևտուր Հնդկաստանի, Արաբիայի և Արևմտյան Ասիայի հետ, այս ժամանակաշրջանում Ամոյը վերածվել էր աշխարհի առաջատար առևտրային կենտրոնի ։ 1516 թվականին այստեղ առաջին անգամ հայտնվել են պորտուգալական նավերը։ Արդեն 1575 թվականին եկան իսպանացիները, որոնք հետաքրքրված էին մետաքսի վաճառքով, որը նրանք ուղարկում էին սկզբում Մանիլա, ապա Մեքսիկա։ 1604 թվականին այստեղ եկավ հոլանդական նավատորմը, սակայն տեղի առևտրականների հետ կապեր հաստատելու իրենց փորձերը հաջողությամբ չպսակվեցին։
Չինաստանի մանջուրական նվաճման ժամանակաշրջանում 18-րդ դարի կեսերին Սյամին կղզին մի քանի անգամ անցել է չինացի ազգասեր-ծովահեն Չհեն Չենգունի ձեռքը։ Սյամինը դարձել էր նրա շտաբը, որը նա հետագայում օգտագործեց 1661-1662-ական թվականներին Թայվանը գրավելու համար, որտեղ ինքն էլ շուտով տեղափոխվեց։
Առաջին բրիտանական առևտրական նավը հայտնվեց կղզու ափերի մոտ 1670 թվականին, իսկ արդեն կարճ ժամանակ անց բրիտանացիները կարողացան ակտիվ գործունեություն ծավալել։ Բրիտանական Օստ-արևելյան Հնդկաստան ընկերությունը բացում է ֆաբրիկաներ և ստեղծում խոշոր արտադրություն։ Սակայն 1730 թվականին Բեյջինյան (Պեկինյան) կառավարությունը, որն արդեն դժգոհ էր անգլիացիների ճնշումներից և կամայականություններից օրենք ընդունեց, ըստ որի բոլոր արտերկրյա նավերը բացառությամբ իսպանականների արգելվում էր առևտրով զբաղվել կղզու տարածքում ։ Եվրոպայի հետ առևտուրը վերսկսվեց Չինաստանի համար անհաջող դարձած Առաջին օպյումյան պատերազմից հետո։ Քաղաքը գրավվեց 1841 թվականի օգոստոսի 27-ին բրիտանական նավախմբի կողմից, որի հրամանատարները սըր Հյու Գոֆը և ծովակալ Պարկեռն էին։ 1843 թվականի նավահանգիստը բացվեց բոլոր տեսակի ազգերի հետ առևտուր անելու համար։ Նավահանգստի մոտ գտնվող կղզիների վրա օտարերկրացիները սկսեցին բնակությունը հաստատել։ Կոլոնգսու կղզու վրա ստեղծվեց Ամոյի արտերկրյա բնակավայրը, որն արդեն ոչ մի կերպ չէր ենթարկվում տեղական իշխանություններին։ Առաջինը Ամոյի ժամանեցին բողոքական միսիոներները. Հետագայում արդեն 1842 թվականին եկան Ամերիկյան նորարարական եկեղեցու հոգևորականներ,Նիդերլանդական նորարարական եկեղեցու ներկայացուցիչներ և մի շարք այլ եկեղեցու ներկայացուցիչներ ։ Նրանք հատուկ տեղ զբաղեցրին համայնքի զարգացման գործում։ Հենց նրանց ջանքերով են  հիմնվել «Tek-chin-ka»  և«Hope and Wilhelmina» ցանցի հիվանդանոցները, չինացի երեխաների համար բացվել են մի շարք դպրոցներ։ Բացի Տունգ-Վեն  ինստիտուտը  և Անգլո-չինական քոլեջը, որը հովանավորվում էր  ինչպես չինական, այնպես էլ օտարերկրյա գործարարների կողմից հովանավորվող, Կոլոնգսու կղզու վրա գտնվող  երեք խոշորագույն բողոքական առաքելությունների համալսարանները և Միավորված միջնակարգ դպրոց։ 1863 թվականին հիմնադրվել է անգլիական մատուռ, որտեղ ամեն շաբաթ իրականացվում էին անգլերենով պատարագներ։ Դա ամենամեծ անգլիական միսիոներական եկեղեցին էր, որը կարող էր ընդունել ավելի քան 1000 մարդու։ Բացի բողոքական առաքելություններից, կղզում գտնվում էր նաև հռոմեական կաթոլիկ եկեղեցի, որն իր հերթին գտնվում էր Իսպանական եկեղեցու հովանավորչության տակ։ Արդեն 1908 թվականի դրությամբ Ամոյի վրա արդեն տեղակայված էին ավելի քան 100 միսիոներական միություններ ։
Ի սկզբանե բոլոր մասնավոր ձեռնարկությունները կառուցվում էին ոչ թե Կոլոնգսու կղզու տարածքում, այլ քաղաքի ուղղությամբ ափի մոտ։ Այնուամենայնիվ, շատ առևտրականներ նախընտրում էին ունենալ իրենց մասնավոր նստավայրերը կղզու վրա հաշվի առնելով նրա բնական պաշտպանվածությունը  թայֆուններից։ Նաեւ կղզու հարավային մասում, ժայռի վրա, կառուցվել է բրիտանական հյուպատուսության  շենքը ։ Նավահանգստի մոտ տեղակայված էին Գերմանիայի, ԱՄՆ-ի, Ֆրանսիայի, Ճապոնիայի, մի քանի փոստային բաժանմունքներ, երկու խոշոր ակումբ գրադարաններով եւ ընթեցասրահով, երկու հյուրանոցներ և դեղատուն։ Կոլոնգսուում էր տեղակայված նաև հսկայական սպորտային բազա, որտեղ տեղակայված են եղել թենիսի, կրիկետի, հոկեյ և այլ դաշտեր։ Կղզու արևելյան ծայրամասը լրացնում էր  ազդանշանային կայանը, որը տեղեկացնում էր նավերի նավահանգիս ժամանելու լուրերը և  մոտեցող փոթորիկների մասին լուրերը։ Կոլոնգսու կղզու բնակչության մեծ մասը կազմում էին չինացիները։ Օտարերկրացիների բնակավայրերի հարևանությամբ տեղակայված էին ավելի քան 4000 մարդ բնակչությամբ մի քանի չինական գյուղեր ։
Ողջ 19-րդ դարի ընթացքում սյամինյան նավահանգիստը շարունակում էր հանդիսանալ տարածաշրջանում թեյի առևտրի համար կարևորագույն տարածքներից մեկը։ Դրա հետևանքով տեղական բարբառը դարձել է բազմաթիվ բառերի աղբյուրը, որոնք ներթափանցել են եվրոպական լեզուներ (օր. «կետչուպ»)։ Բացի այդ, Սյամինը հիմք է ծառայել Թայվանի գաղութացման համար, որտեղ սյամինցի թեյավաճառների կողմից տնկվել և աճեցվել են հսկայան թեյի պլանտացիաներ։
1900 թվականին իխեուտանների ապստամբության ժամանակ, Ամոյը ժամանակավորապես գրավվել էր ճապոնացիների կողմից։
20-րդ դարում Սյամինը շարունակում է մնալ արտաքին աշխարհի հետ առևտրից կախյալ  տարածք։ Սյամինցի էմիգրանտները առաջին արևելաասիացիներից էին, ովքեր արտագաղթեցին Ամերիկա։ Քաղաքական բարեփոխումների և թափանցիկության ռեֆորմները իր հետևից առաջ բերեցին Սյամինի վերափոխումը ազատ տնտեսական տարածքի։ Ներկայումս Սյամինը համարվում է Չինաստանի ամենաբարեկարգ քաղաքներից մեկը։ 1921 թվականին այստեղ բացվել է Սյամինյան համալսարանը։
2007 թվականին Սյամինում տեղի է ունեցել 3-րդ Ասիակա-Խաղաղօվկիանոսյան աստղագիտական օլիմպիադան։
Վարչատարածքային բաժանում
Սյամինն իրենից ներկայացնում է ենթանահանգային նշանակություն ունեցող քաղաք, որը բաժանված է 6 շրջանների։ Սիմին և Հուլի շրջանները միացված են մեկ ազատ տնտեսական գոտու մեջ։
Աշխարհագրություն
Քաղաքի պատմական կենտրոնը տեղակայված է Սյամին կղզու հարավարևմտյան մասում, Յունդան լճից հարավ։ Սյամին կղզին միացած է մայրցամաքի հետ 4 տեղերում ՝ արևմուտքում Հայցանի շրջանում Հայցան-Հուլի, երեքը (Սյամին, Սիլին, միջօվկիանոսային կամուրջը Ցզիմեյը) հյուսիսում միավորում են Ցիմեյի և Հուլիի շրջանները, և մեկը թունելով (Սյանանը հյուսիս-արևելքում Սյանան և Հուլի շրջանները)։ Գուլանյու կղզյակի վրա Սյամին կղզուց հարավ-արևմուտք նախկինում գտնվում էին օտարերկրյա հյուպատոսարաններ, նրանց առևտրականների տները և նմանատիպ այլ կառույցներ։ Ներկայումս այդտեղ գործում է պատմական արգելոց-թանգարան, Սյամին և Գուլանա կղզիների միջև գտնվող նեղ նեղուցը  նախկինում կոչվում էր Սյամինյան Նավահանգիստ։
Մեր օրերում Սյամին կղզու մեծ մասը ուրբանիզացված է, որտեղ կղզու հարավային մասում գտնվում են լողափերը, իսկ արևմտյան մասում կղզու նավահանգիստները։ Սյամինյան համալսարանի գլխավոր մասնաշենքը նույպես գտնվում է կղզու հարավային մասում։
Սյամինի մայրցամաքում գտնվող 4 շրջանները ներկայումս նույնպես արագ տեմպով զարգանում և ուրբանիզացվում են։ Ցզիմեյ շրջանում գտնվում է Ցզիմեյան համալսարանը և «Կրեաների այգին»՝ հիշատակային համալիր նվիրված հայտնի հուացյաոյին ( Չեն Ցզյագենին ) որտեղի  դամբարանում  էլ գտնվում է նրա դին։
Արտաքին հղումներ
Կատեգորիա:Մեծ Բրիտանիայի պատմություն Կատեգորիա:Չինաստանի պատմություն Կատեգորիա:Բնակավայրեր այբբենական կարգով
Բալըխլի (գետակ)
Բալըխլի, գետակ Արփի լճի ավազանում։ Հոսում է Հայաստանի Շիրակի մարզով։ Սկիզբ է առնում Եղնախաղի լեռնաշղթայի արևելյան հատվածից և լիճ է թափվում Զորակերտ գյուղի մոտ ։
Ծանոթագրություններ
Կատեգորիա:Շիրակի մարզի գետեր
Քեյթի Լոտց
Քեյթի Լոտց - (Caity Lotz, ), ամերիկացի դերասանուհի, պարուհի, ռազմական արտիստ, երգչուհի և մոդել է։ Նա հայտնի է MTV հեռուստաալիքի կողմից թողարկված «Մեռյալ հովիտ» հեռուստասերիալում իր Սպա Քրիստեն Լենդրի դերով (2011), «Դաշնագիրը» ֆիլմում Էնիի դերով (2012) և Սառա Լենս/Դեղձանիկ/Սպիտակ դեղձանիկ դերով The CW հեռուստաալիքի «Նետ» (2013-այժմ) և «Վաղվա լեգենդները» (2016-այժմ) հեռուստասերիալներում։
Վաղ տարիներ
Լոտցը ծնվել է Կալիֆոռնիայի նահանգի Սան Դիեգո քաղաքում։
Կարիերա
Լոտցը, որպես պարուհի իր կարիերան սկսել է շրջակայելով Ավրիլ Լավինի և Լեդի Գագայի հետ ։ Նա նկարահանվել է Լեդի Գագայի «Paparazzi» և «LoveGame», Դեյվիդ Գետտայի և Էսթելի «One Love», Ֆեյթ Իվենսի «Mesmerized», Թի Փեյնի «Freeze», ՋոՋոյի «Baby It's You» և Կասկադայի Evacuate the Dancefloor երգերի տեսահոլովակներում և Սելենա Գոմեսի «Եվս մի պատմություն Մոխրոտիկի մասին» ռոմանտիկ կատակերգությունում։ Հայտնվել է նաև «Reebok», «Jack in the Box» և «T-Mobile» ապրանքանիշերի գովազդներում, պարել է «Արտասովոր պարողների լեգեոն» վեբ սերիալում, շրջագայել է հիփ հոփ ուսուցիչների «Groovaloo» կազմակերպության հետ և նկարահանվել «Քայլ առաջ 3D» ֆիլմում ։ Լոտցը մարտական արվեստի դերասանուհի է, տիրապետում է թեկվոնդո, ուշու և և մայ թայ մարտարվեստներին։ Նա նաև պրակտիկանտ է հանդիսանում պարկուր և թրիքինգ մարտարվեստներում ։ 2015 թվականին Լոտցը միացել է «Սոքս» աղջիկների գրուպային։ 2006 թվականին նրա դեբյուտ սինգլը եղավ «From Dusk Till Dawn» («Արևածագից մայրամուտ») սինգլը, որին հաջորդել է 2007 թվականին թողարկած «Scream Out Loud» («Բարձր ճիչ») սինգլ, որոնք էլ տեղ են գտել Գերմանական հիթ-շքերթի լավագույն 10 երգերի շարքում։ 2007 թվականին լույս է տեսնում նրանց «Hold On» դեբյուտային ալբոմը, իսկ 2008 թվականին՝ «Can't Take My Eyes Off You» («Չեմ կարող աչքերս կտրել քեզանից») սինգլը։ Լոտցը մոդելավորել է «Men's Health» և «Esquire» ամսագրերը, վերջինիս հետ նաև համատեղ կապ է պահել «Me in My Place» կայքում ։ Լոտցը սկսել է իր դերասանական կարիերան 2006 թվականին «Բերեք այն։ Ամեն ինչ կամ ոչինչ» սերիալում, որպես չիրլիդինգ սպորտաձևով զբաղվող աղջիկ։ 2010 թվականին նկարահանվել է «Օրենք և կարգուկանոն։ ԼԱ» հեռուստասերիալի երրորդ սերիայում և AMC հետուստաալիքի «Խելագարները» դրամայի չորրորդ եթերաշրջանում մարմնավորելով երկրորդական կերպար Ստեֆանիին՝ Աննա Դեափանիի զարմուհուն։ 2011 թվականին Լոտցը կատարել է գլխավոր դեր MTV հեռուստաալիքի կողմից հեռարձակված սարսափ, սև հումորային և փաստավավերագրական «Մեռյալ հովիտը» հեռուստասերիալում, մարմնավորելով Սպա Քրիստեն Լենդրի կերպարը։ Լոտցը կատարում է իր բոլոր հնարքները հեռուստասերիալի ընթացքում ։ 2012 թվականին Լոտցը նկարահանվել է «Ապրել Ֆոքսես Դենում», «Տարվա Ճակատամարտը» ֆիլմերում Ջոշ Հալոուեյի հետ և «Դաշնագիրը» ֆիլմում Ագնես Բրուքների և Կասպեր Վան Դինի հետ ։ Լոտցը հայտնվել է նաև «Նետ» հեռուստասերիալի երկրորդ եթերաշրջանում մարմնավորելով Սառա Լենսին (Պիլոտում նրան մարմնավորել է Ժակլին Մակինես Վուդը), կերպարը համարվում էր մահացած, ով վերադառնում է կոստյումավորված, ով հայտնի է որպես Դեղձանիկ ։ Նա այժմ նկարահանվում է «Նետ» հեռուստասերիալի սփին–օֆֆ՝ «Վաղվա լեգենդները» հեռուստասերիալում, մարմնավորելով Սառա Լենսին/ Սպիտակ Դեղձանիկին։ Նա նաև կատարում է գլխավոր դեր «Մեքենան» ֆիլմում, որը Մեծ Բրիտանիայում հեռարձակվել է 2014 թվականի մարտի 21–ին, իսկ ԱՄՆ–ում 2014 թվականի ապրիլի 25–ին  ։ 2014 թվականի մայիսին, նա կրկին մարմնավորել է Ստեֆանիին, «Խելագարները» հեռուստասերիալի յոթերորդ եթերաշրջանում։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի մոդելներ Կատեգորիա:Ամերիկացի պարուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ
Գադ Հորովից
Գադ Գորովից (Gad Horowitz, ), կանադացի քաղաքագետ, Տորոնտոյի համալսարանի վաստակավոր պրոֆեսոր։
Կենսագրություն
Գադ Հորովիցը ծնվել է Երուսաղեմում։ Նրա ծնողները տեղափոխվել են Կանադա, երբ Գադը 2 տարեկան էր։ Նա ապրել և մեծացել է Կալգարիում, Վինդպեգում և Մոնրեալում ։
Մանիտոբայի համալսարանի համալսարանում ստացել է բակլավրի աստիճան, իսկ 1959 թվականին ՄաքԳիլի համալսարանում՝ մագիստրոսի կոչում՝ պաշտպանելով ատենախոսություն «Mosca and Mills: Ruling Class and Power Elite» թեմայով ։ 1965 թվականին ստացել է դոկտորի աստիճան (Ph.D.) Հարվարդի համալսարանում՝ պաշտպալելով ատենախոսություն «Canadian Labor in Politics: The trade unions and the CCF-NDP, 1937-62» թեմայով, որ գրել է Սեմ Բիրի (Sam Beer) ղեկավարությամբ ։
Գադ Հորովիցը եղել է Canadian Dimension ձախակողմյան ամսագրի խմբագրական խորհրդի անդամ և հաճախ հոդվածներ է գրել այդ ամսագրի համար ։
Գորովիցը Տորոնտոյի համալսարանում վարում է «The Spirit of Democratic Citizenship» («Դեմոկրատական քաղաքացիության ոգին») հատուկ դասընթաց, որի շրջանակներում ուսումնասիրվում ընդհանուր սեմանտիկան՝ ոչ արիստոտելյան կրթական կարգը, որը մշակվել է լեհ ճարտարագետ Ալֆրեդ Կորիժբսկու կողմից։
Արտաքին հղումներ
Կատեգորիա:Կանադացի քաղաքագետներ Կատեգորիա:Հարվարդի համալսարանի շրջանավարտներ
Պեննադոմո
Պեննադոմո  (Pennadomo), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 357 մարդ։ Բնակչության խտությունը՝ 32 մարդ/կմ²։ Տարածքը՝ 11 կմ²։ Փոստային ինդեքս` 66040։ Հեռախոսային կոդ` 0872։
Բնակավայրի հովանավոր պաշտպան է Սուրբ Լավրենտին։ Տոնը նշվում է օգոստոսի 10-ին
Ծանոթագրություններ
Կատեգորիա:Իտալիայի բնակավայրեր
Տրադեսկանցիա
Տրադեսկանցիա, բամբասանք, պատկանում է կոմելինազգիների (Commelynaceae) ընտանիքին։ Մշտադալար գետնատարած խոտաբույս է։ Իր հայրենիքում՝ Ամերիկայում աճում է ճահճուտներում։ Տրադեսկանցիա է անվանվել ի պատիվ հայտնի բուսաբան Ջոն Տրադեսկանտի։
Կենսաբանական նկարագիր
Բնակարաններում մշակվող ամենաաչքի ընկնող ամպելային բույսերից է։ Հատկապես շատ է տարածված կանաչատերև տրադեսկանցիան (T.quianensis Hort.), իր սպիտակ ու դեղին խայտաբղետ դեկորատիվ ձևերով։ Զեբրանման տրադեսկանցիայի (T.zebrina Hort.) շերտերը գորշագույն են։ Այս տեսակի դեկորատիվ ձևերից է T. multicolor-ը, որի տերևները դարչնագույն են, վարդագույն և արծաթագույն շերտերով։ Կաթնագույն տրադեսկանցիայի (T.lackenensis Hort.) տերևները համարյա բոլորովին սպիտակ են, վարդագույն երանգով։
Օգտագործում
Տրադեսկանցիայի բոլոր տեսակներն էլ կիսաստվեր պայմաններում կարելի է օգտագործել սկահակներում, ծաղկային ձևավորումներում և այլն։
Մշակում
Բազմացվում է կտրոններով, որոնք հեշտությամբ արմատակալում են թեթև հողում։ Արմատակալած ցողունները կարելւ է անջատել մայր բույսից, կտրատել, բաժանել համապատասխան մասերի և տնկել թաղարներում որպես ինքնուրույն բույսեր։ Կարելի է նաև ճյուղերը կտրատել և 8-10-ական հատ տնկել ավազախառն, խոնավ հողում, որտեղ դրանք արմատակալում են։ Նման եղանակով տրադեսկանցիան կարելի է բազմացնելամբողջ տարվա ընթացքում, եթե ջերմային պայմանները բավարար են։ Լավ է աճում 2 մաս ճմահողից, 1 մաս փտած գոմաղբից և 1 մաս ավազից կազմված հողախառնուրդում։ Քնի որ ծագումով ճահճային բույս է, ուստի ամռան ընթացքում պետք է առատորեն ջրել։ Թաղարները խորհուրդ է տրվում տեղավորել կիսաստվերում, որպեսզի բույսերը չկորցնեն տերևների դեկորատիվ երանգը։
Գրականություն
Կատեգորիա:Կոմելինազգիներ
Քորի Ջոնսոն
Քորի Ջոնսոն (Corey Johnson, ), ամերիկացի դերասան, որն ակտիվ նկարահանվում է Մեծ Բրիտանիայում և առավել հայտնի է հետևյալ ֆիլմերում երկրորդ պլանի իր դերերի համար`«Հելբոյ, հերոսը դժողքից», «Քինգսման։ Գաղտնի ծառայություն», «Կապիտան Ֆիլիպս», «Բորնի վերջնագիրը», «Հարված հետույքին», «Տեսիլքները» սերիալի «Հատուկը» դրվագում և«Դոկտոր Ով» սերիալի «Դալեկ» դրվագում։
Կարիերա
Նրա ֆիլմերը ներառում են` «Պատվի համար», «Պայմանագիր», «Բոնի վերջնագիրը», «Բորնի էվոլուցիան», «Փրկել շարքային Ռայանին», «Հելբոյ։ Հերոս դժողքից» ֆիլմի Գիլիերմո Դելի հարարեցումը, «Եվ որոտը հարվածեց»ֆիլմը`Ռեյ Բրեդբերի և «Հարիսոնի ծաղիկները»-ի մասին։ Նա նաև նկարահանվել է մրցանակակիր HBO ալիքի ալիքի բազմաթիվ մրցանակներ արժանացած «Զինակից եղբայրներ» սերիալում։
Ջոնսոնի առաջխաղացման տարին 1999 թվականն էր ՝ խաղացել է ամերիկացի դամբարանների կողոպտիչ Դանիելսի դերը «Մումիան» ֆիլմում ։
2015 թվական ին նա ուղղաթիռի օդաչու է խաղացել «Մեքենայից» գիտֆանտաստիկ ​​ֆիլմում, Ալիսիա Վիկանդերի, [[Դոնալ Գլիսոն|
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ
Գուզութանմազ
Գուզութանմազ, լեռնաշղթա Թուրքիայում, Ճորոխ գետի աջ կողմում, Ասիան-Սողանլուղի լեռնահամակարգում ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ Կատեգորիա:Լեռնաշղթաներ այբբենական կարգով Կատեգորիա:Թուրքիայի լեռնաշղթաներ
Տորինո դի Սանգրո
Տորինո դի Սանգրո  (orino di Sangro), կոմունա Իտալիայում, գտնվում է Աբրուցո մարզում՝ Կիետիի գավառում ։
Ծանոթագրություններ
Կատեգորիա:Իտալիայի բնակավայրեր
Տոլլո
Տոլլո  ( Tollo), կոմունա Իտալիայում, գտնվում է Աբրուցո մարզում՝ Կիետիի գավառում ։
Ուժերի զարթոնք: Վրաստանի դասերը՝ Ուկրաինայի ապագայի համար
Ուժերի զարթոնք։ Վրաստանի դասերը՝ Ուկրաինայի ապագայի համար (Пробуждение силы. Уроки Грузии – для будущего Украины), 2016 թվականին գրված Վրաստանի 3-րդ նախագահ Միխեիլ Սաակաշվիլիի գիրքը։
Գրքի շնորհանդեսը տեղի է ունեցել 2016 թվականի դեկտեմբերի 23-ին Օդեսայում ։
Ռուսերենից գիրքը թարգմանվել է ուկրաիներեն, վրացերեն և հայերեն ։
Գրքի հայաստանյան շնորհանդեսի չեղարկում
2018 թվականի հունվարի փետրվարի 7-ին` Եղիշե Չարենցի տուն-թանգարանում նախատեսված էր իրականացնել գրքի հայաստանյան շնորհանդեսը, սակայն հունվարի 25-ին շնորհանդեսի անոնսը անելուց մեկ օր անց գրքի թարգմանիչ Միքայել Նահապետյանը տեղեկացնում է, «որ կողմերի (մի կողմից թանգարանի տնօրինության և մյուս կողմից՝ մեր) կամքից անկախ հանգամանքներով պայմանավորված հնարավոր չէ Եղիշե Չարենցի տուն-թանգարանում իրականացնել նախապես ծրագրված շնորհանդեսը» ։ «Ալիք մեդիային» տրված հարցազրույցում Նահապետյանը ասել է. «Ինձ հայտնել են, որ տեխնիկական պատճառներով է անհնարինությունը, իսկ ոչ պաշտոնական պատճառի մասին ես էլ եմ լսել։ Հաշվի առնելով համանման նախադեպերը՝ չեմ բացառում, որ սա ևս այդ շարքին պատկանող դեպք է» ։ Համաձայն ԶԼՄ-ների, Ֆեյսբուքում ծավալված զրույցների համաձայն՝ միջոցառումը չեղարկվել է ՀՀ մշակույթի նախարարության հրահանգով, քանի որ Սաակաշվիլին ներկայում «ոչ այնքան ցանկալի» քաղաքական գործիչ է ։ Իլիայի պետական համալսարանի պրոֆեսոր Օլեգ Պանֆիլովի կարծիքով, կարծիք է հայտնել, որ «գրքի շնորհանդեսն արգելել է Հայաստանի կառավարությունը» ։
Հունվարի 29-ին Սաակաշվիլին իր ֆեյսբուքյան էջում գրքի շնորհանդեսի չեղարկումը պատճառաբանել է Ռուսաստանի ազդեցությամբ, հավելացնելով, որ «Վրաստանում Ռուսաստանի գործակալները ասեկոսեներ էին տարածում, որ ես էթնիկ հայ եմ, իսկ Հայաստանում պատմում էին, որ ես «հակահայկական» եմ» ։
Ծանոթագրություններ
Կատեգորիա:2016 գրքեր Կատեգորիա:Միխեիլ Սաակաշվիլի
Անտոմս ուղևորի էֆեկտ
Անտոմս ուղևորի էֆեկտ (ֆրիրայդերի խնդիր) (free-rider problem), տնտեսական ֆենոմեն, որն ի հայտ է գալիս այն ժամանակ, երբ հասարակական բարիքից օգտվողը ձգտում է խուսափել դրա համար նախատեսված վարձավճարից։
Սահմանում
Համաձայն Կ․Ռ․ Մաքքոնելի և Ս․ Լ․ Բրյուի՝ «ֆրիրայդերի խնդիրը» անբաժանելի ապրանքների և ծառայությունների ծախսերը կրող անձանց անկարողությունն է այդ ապրանքներից և ծառայությունից օգտվողներից վճարներ ստանալու հարցում՝ հաշվի առնելով այն փաստը, որ բացառություններն այդ դեպքում կիրառելի չեն ։
Անտոմս ուղևորի խնդիրը առաջանում է, երբ անհատը գիտակցաբար չի ցանկանում վճարել հասարակական բարիքի համար՝ ակնկալելով օգուտ քաղել առանց որևէ վճարում կատարելու։ Այս խնդրի ի հայտ գալու վառ օրինակներից է քաղաքացիների՝ հարկերի վճարումից խուսափելու սովորությունը։
Գիտության մեջ
Սոցիալական գիտություններում անտոմս ուղևորի խնդիրն առնչվում է վերջինս սահմանափակելու հարցին և դրա բացասական հետևանքների չեզոքացմանը ։ Անտոմս ուղևորի խնդիրը կարող է առաջանալ, եթե սեփականության իրավունքները հստակեցված և կարգավորված չեն։ Այս խնդիրը բնորոշ է այն ապրանքներին, որոնց դեպքում հնարավոր չէ բացառել դրանց համար չվճարողների՝ այդ ապրանքի գոյության արդյունքում ստացվող հանրային բարիքից օգտվելը։ Օրինակ՝ քաղաքացին կարող է օգտվել պետության ճանապարհային ցանցից նույնիսկ այն դեպքում, երբ դրա կառուցման համար անհրաժեշտ գումարի հավաքագրմանը որևէ ներդրում չի ունեցել։
Չնայած «անտոմս ուղևոր» հասկացությունն առաջին անգամ կիրառվել է հասարակական շահի վերաբերյալ տնտեսագիտական տեսության շրջանակներում, համանման հասկացություններ կիրառվում են նաև այլ համատեքստերում (հոգեբանություն, քաղաքագիտություն)՝ ներառելով «խմբակային պայմանավորվածությունը», «հակամենաշնորհային օրենքները» ։ Օրինակ՝ թիմի որոշ անդամներ կարող են նվազեցնել իրենց վճարը կամ արտադրողականությունը, եթե համարեն, որ մեկ կամ մի քանի անդամներ կարող են անվճար երթևեկել ։
Տնտեսական խնդիրներ
Անտոմս երթևեկությունը հանգեցնում է տնտեսական անարդյունավետության խնդրի՝ պատճառ հանդիսանալով անբավարար արտադրողականության կամ ապրանքի գերօգտագործման։ Օրինակ՝ երբ մարդկանց հարցնում են, թե որքան են իրենք պատրաստ վճարել որևէ հասարակական բարիքի դիմաց, նրանք հակված են նվազեցնելու առկա գինը ։ Հասարակական օգտագործման ապրանքներում, որպես կանոն, հնարավոր չէ բացառել անտոմս ուղևորի խնդիրը, քանի որ այդ պարագայում ապրանքը կվերաիմաստավորվի իբրև որոշակի խմբի համար նախատեսված ապրանքի կամ «խմբային ապրանքի»։ Օրինակ՝ երբ համընդհանուր օգտագործման ճանապարհը վերածվում է փակ, վճարովի ճանապարհի, կամ երբ հանրային թանգարանը դառնում է վճարովի։ Հասարակական բարիքից համատարած անվճար օգտվելը կարող է հանգեցնել գերօգտագործման և նույնիսկ ընդհանուր սեփականության հյուծման։ Եթե մեծ թվով մարդիկ վճարովի բարիքից օգտվում են անվճար, համակարգին կամ ծառայությանը որոշ ժամանակ հետո չեն բավարարի առկա միջոցները ծառայության մատակարարման շարունակականությունը ապահովելու համար։
Սոցիալական նորմեր
Սոցիալական նորմերի ազդեցությունը անտոմս ուղևորների խնդրի վրա պայմանավորված է մշակութային համատեքստով։ Վերջինս կարող է հանգեցնել անտոմս ուղևորների երևույթի ուսումնասիրմանն ուղղված հետազոտությունների արդյունքների անհամաձայնության։ Սոցիալական նորմերը ազդեցություն ունեն մասնավոր և կամավոր բնույթով ստացվող հասարակական բարիքի վրա։ Օրինակ՝ սոցիալական սանկցիաները իրենց բնույթով նորմեր են, որոնք օժտված են ունիվերսալությամբ ։ Անտոմս ուղևորի խնդրի առնչությամբ մեծաթիվ հետազոտություններն ուղղված են ուսումնասիրելու տարբեր հասարակություններում առկա ալտրուիստական մոտիվացիաները։
Անտոմս ուղևորների խնդիրը հաճախ ուսումնասիրվում է միայն արտաքին դրական և բացասական էֆեկտների տեսանկյունից, որոնք զգացվում են հասարակության շրջանում։ Այս ամենի հետ կապված սոցիալական նորմերի ազդեցությունը և մոտիվացիաները հաճախ թերագնահատվում են տնտեսական լուծումներում և մոդելներում ։
Ծանոթագրություններ
Կատեգորիա:Սոցիալական հոգեբանություն Կատեգորիա:Հոգեբանական երևույթներ Կատեգորիա:Հոգեբանական հասկացություններ Կատեգորիա:Խաղերի տեսություն Կատեգորիա:Հասարակագիտություն Կատեգորիա:Քաղաքատնտեսական ուղղություններ Կատեգորիա:Սոցիալիզմ Կատեգորիա:Հասարակություն Կատեգորիա:Հոգեբանություն
Նագակուտե
Նագակուտե (長久手市) քաղաք Ճապոնիայում, որը տեղակայված է Այչի պրեֆեկտուրայի Այչի նահանգում։ Քաղաքը հիմնադրվել է 2012 թվականին։ Քաղաքի տարածքը 21,54 կմ² է, բնակչությունը՝ 56428 մարդ (2014 թվականի հունիսի 1) , բնակչության խտությունը 2619.68 մարդ/կմ² է։
Աշխարհագրական դիրք
Քաղաքը տեղակայված է Տյուբու շրջանի Այչի պրեֆեկտուրայում գտնվող Հոնսյու կղզում։ Նրան սահմանակից են Նագոյա, Օվարասահի, Սետո, Տոյոտա, Նիսսին քաղաքները ։
Բնակչություն
Քաղաքի բնակչությունը 56428 մարդ է (2014 թվականի հունիսի 1), բնակչության խտությունը 2619.68 մարդ/կմ² է։ Ճապոնիայի մարդահամարի տվյալների համաձայն, վերջին 50 տարվա ընթացքում Նագակուտեի բնակչությունը կտրուկ աճել է ։
Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Նագակուտում տարեկան միջին ջերմաստիճանը 15,5 °C է։ Տեղումների տարեկան միջին քանակը 1641 մմ են, սեպտեմբերի հետ՝ որպես թաց ամիս։ Ջերմաստիճանը միջինից բարձր է օգոստոսին՝ 27,9 °C ջերմաստիճան, իսկ հունվարին ամենացածրը՝ 4,0 °C-ի ջերմաստիճան ։
Տարրական կրթություն
Նագակուտեն ունի վեց հանրակրթական դպրոցներ և երեք հանրակրթական կրտսեր ավագ դպրոցներ, որոնք վարում է քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։ Քաղաքում կա նաև մեկ մասնավոր ավագ դպրոց։
Միջազգային դպրոցներ
Նագոյայի միջազգային քրիստոնեական ակադեմիա
Խորհրդանիշներ
Քաղաքի խորհրդանիշ ծառը հանդիսանում է թխկին, իսկ ծաղիկը՝ Rhododendron indicum :
Հղումներ
Կատեգորիա:Ճապոնիայի քաղաքներ
Ֆրանսիական ինստիտուտ
Ֆրանսիական ինստիտուտ (ֆր՝. Institut français), ֆրանսիական արդյունաբերական և առևտրային հասարակական կազմակերպություն (ֆր՝. Établissements publics à caractère industriel et commercial|public industrial and commercial organization - EPIC): Հիմնադրվել է 1907 թվականին, Ֆրանսիայի արտաքին գործերի նախարարության կողմից՝ աշխարհով մեկ ֆրանսերենի, ֆրանկոֆոնիայի, ֆրանսիական մշակույթի տարածմանը նպաստելու նպատակով։ 2011 թվականից փոխարինել է CulturesFrance նախագծին՝ իր հովանու տակ առնելով Ֆրանսիայի սահմաններից դուրս բոլոր ֆրանսիական նախագծերի իրականացմանն ուղղված աշխատանքները ՝ ձեռք բերելով աշխատանքի ընդլայնված ճակատ և աճած ռեսուրսներ՝ համաձայն 2010 թվականի դեկտեմբերի 30-ի No. 2010-1695 որոշման և 2010 թ. հուլիսի 12-ին հավանության արժանացած օրենքի ։